ـ1ـ
يا شربل بعيني بدمّاتي
بعهد المضى ومستقبل الآتي
سمحلي تا قلّك من قبل ما تشوف
معلّق عا شعري بالحياة الوف
وذاتك أنا معلّق على ذاتي
ـ2ـ
ومنّو البهار بعرفنا قرفه
وصعبه الغلط يتمرّق بحرفه
الما صار صعبه نقول انو صار
الفاتو عا قلبي بالحياة كتار
واللي ما فاتو بيطلعو نتفه
ـ3ـ
بدنا نغم عا العود والقانون
الضمّه ما فينا نقول عنها سكون
بقلّك يا شربل أول وتاني
عرفتك أنا إنسان إنساني
وغير هيك ما بقبل تا حتى تكون